VS001599
Datum: 1995-01-24T01:00:00.000+01:00
datum_sodbe_i_stopnje: 2006-06-29T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: zelo hudi primeri
odskodnina: 12.300.000,00 SIT
opombe: II Ips 775/2007. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Vrtnar.

## Škodni dogodek

Poškodovan pri delu.

## Poškodba

Globoka vreznina preko upogibne strani na levem komolčnem sklepu s presekanino glavne komolčne odvodnice za podlakt in roko z močno arterijsko krvavitvijo, s presekanino živca medianusa in presekanino živca radialisa leve roke, ob defektih na poškodovani arteriji, na poškodovanih obeh živcih ter koži komolčne kotanje, kakor z defekti - manjki na presekanih mišicah podlahti, na dvoglavi mišici in na brahioradialni mišici iste roke. Po medicinskih kriterijih je šlo za posebno hudo telesno poškodbo, ki je zahtevala kompleksno operativno kirurško primarno in korektivno zdravljenje, trajajoče do 30.10.1998. Poškodba mu je pustila invalidnost leve roke, ocenjeno s strani zdravniške invalidske komisije na 70%.

## Telesne bolečine

2.800.000,00 SIT Hude in silne bolečine je trpel vsaj 8 dni, močnejše bolečine vsaj 4 mesece, srednje zmerne bolečine še pol leta. Nato je čutil pobolevanja in bolečine manjše intenzitete še eno leto. Še vedno pa čuti pobolevanja ter nevšečnosti, kot je mravljinjčenje v levico.

#### Hospitalizacija

Hospitaliziran je bil od 24.1.1995 do 16.3.1995. V tem času je bil operiran zaradi žilne poškodbe. Izvršena mu je bila operativna revaskularizacija obeh arterij podlahti z venskimi presadki odvzetimi na podkožni veni leve noge. Nato je sledila nevrokirurška oskrba defektov prekinjenih živcev medianusa in radialisa leve roke ter nazadnje še prekrivanje defekta rane komolčne kotanje s prostim kožno mišičnim režnjem iz desne široke hrbtne mišice in prekrivanje kožnega defekta rane na upogibni strani podlahti s kožnimi prostimi presadki odvzetimi na desnem stegnu. Sledila je imobilizacija cele roke. Zaradi korekcije izpada prijemanja s palcem je bil ponovno operiran 10.12.1996 in nato še 29.9.1998 in 30.9.1998, ko so mu presadili kiti mišice iztezalke in delno operativno korigirali brazgotine v območju komolčne kotanje.

#### Ambulantno zdravljenje

Po odpustu iz bolnišnice je opravil številne kontrolne preglede.

#### Rehabilitacija

Od 16.3.1995 do 13.4.1995 je bil na zdraviliškem zdravljenju, kjer je bila opravljena stacionarna fizioterapija. Opravljal je tudi ambulantno dnevno fizioterapijo leve roke od 24.4.1995 do 9.6.1995.

#### Nevšečnosti med zdravljenjem

Za delo je bil popolnoma nezmožen vsaj 15 mesecev od poškodbe.

## Strah

700.000,00 SIT Ob samem škodnem dogodku se je silno prestrašil močne arterijske krvavitve ter bil utemeljeno v strahu za življenje. Utemeljen je bil tudi njegov strah pred invalidnostjo. Prav tako je bil v strahu za izid zdravljenja. Strah za izid zdravljenja je trajal vsaj dve leti, dokler invalidnost ni bila očitna in trajna.

## Zmanjšanje življenjske aktivnosti

6.600.000,00 SIT Pri oškodovancu je podano 50% zmanjšanje življenjskih aktivnosti. Poškodba mu je pustila invalidno prizadeto levo roko, saj z njo ne zmore običajnega fizičnega dela. Zaradi oslabelosti roke, izpadov mišične moči, izgube taktičnega čuta na prvem, drugem in tretjem prstu levice, na dlani, na hrbtišču roke, na upognjeni strani podlahti, ob notranji promatorni kontrakturi roke in podlahti, močno oslabljenega upogiba v podlahti ne more prav prijemati z levico in v pesti oziroma v roki držati stvari. Z levo roko more le občasno prijemati lažje stvari, ni pa zmožen za nobeno forsirano fizično delo. Ne more več opravljati dela vrtnarja in drugih težkih fizičnih del, zato je dokončal ekonomsko šolo, napravil je tudi strojepisni tečaj, vendar zaradi poškodbe ne more tipkati z obema rokama in bo zaradi tega dejstva težje dobil primerno zaposlitev. Težave ima tudi pri opravljanju vsakodnevnih opravil, kot so obuvanje, oblačenje in opravljanje osebne higiene. Težko hodi, kajti pri hoji ga ovira poškodovana roka. Ne more smučati.

## Skaženost

2.200.000,00 SIT Skaženost se pri oškodovancu kaže v mišični oslabitvi opazno tanjše leve podlahti in nadlahti, v brazgotinah na upogibni strani podlahti in blazinasti zadebelitvi mišično kožnega presadka vraščenega preko cele sprednje strani komolčnega sklepa in komolčne kotanje. Ostala mu je skrčenost prvega, drugega in tretjega prsta. Opazna je skrčenost leve podlahti ter neobičajna in otežena raba leve roke. Poleg tega mu je ostala tudi navpična 3 cm široka in 15 cm dolga kožna brazgotina na zadnji strani prsnega koša ter številne manjše brazgotine po operativnih odvzemih podkožnih ven, prostih kožnih režnjev za kritje defekta in rane na podlahti ter manjše brazgotine na zadnji strani goleni po operativnih odvzemih živcev.

---

ZOR člen 200, 203